**“Huquqiy targ‘ibotni baholash tizimi” elektron portali ishlab chiqildi**

21.02.2022

****

**Vazirlar Mahkamasining 17.02.2022 yildagi «Jamiyatda huquqiy madaniyatni yuksaltirish bo‘yicha tadbirlarni monitoring qilish va baholash tizimini yanada takomillashtirish chora-tadbirlari to‘g‘risida»gi** [**74**](https://static.norma.uz/doc/doc_5/74.pdf)**-son qarori qabul qilindi.**

Hujjat Prezidentning “Jamiyatda huquqiy ong va huquqiy madaniyatni yuksaltirish tizimini tubdan takomillashtirish to‘g‘risida” 2019 yil 9 yanvardagi [PF-5618](https://nrm.uz/contentf?doc=574418_o‘zbekiston_respublikasi_prezidentining_09_01_2019_y_pf-5618-son_jamiyatda_huquqiy_ong_va_huquqiy_madaniyatni_yuksaltirish_tizimini_tubdan_takomillashtirish_to‘g‘risidagi_farmoni&products=1_)-son Farmoniga muvofiq qabul qilindi.

Adliya vazirligi tomonidan jamiyatda huquqiy madaniyatni yuksaltirish bo‘yicha tadbirlarni monitoring qilish va baholash maqsadida “Huquqiy targ‘ibotni baholash tizimi” elektron portali ishlab chiqildi.

Hujjat bilan elektron portal Adliya vazirligi tomonidan quyidagi maqsadlarda yuritilishi belgilangan:

* jamiyatda huquqiy madaniyatni yuksaltirish bo‘yicha tadbirlarni monitoring qilish va baholashni ochiq va shaffof tarzda amalga oshirish;
* Prezident va Vazirlar Mahkamasi tomonidan tasdiqlangan jamiyatda huquqiy madaniyatni yuksaltirish bo‘yicha dasturlar, “yo‘l xaritalari” va boshqa chora-tadbirlar rejalari amalga oshirilishini nazorat qilib borish;
* davlat organlari va tashkilotlarining jamiyatda huquqiy madaniyatni yuksaltirish bo‘yicha faoliyati samaradorligini oshirish hamda mas’uliyatini kuchaytirish va boshqalar.